શ્રાવણ મહિનો પૂર્ણ થતાની સાથે જ સ્વાઈન ફ્લુનો કહેર સામે આવી રહ્યો છે. રાજકોટ સિવિલ હોસ્પિટલમાં 2 અને ખાનગી હોસ્પિટલમાં 1 દર્દી મળી કુલ 3 દર્દીઓ સ્વાઈન ફલૂ વોર્ડમાં સારવાર લઇ રહ્યા છે.. આજ રોજ એક પુરુષ અને બે મહિલાના સ્વાઈન ફ્લૂ રિપોર્ટ પોઝીટીવ આવ્યા છે. હાલમાં અમરેલી જિલ્લાના બાબરા તાલુકાના 55 વર્ષીય વૃદ્ધ સહિત 3 દર્દીઓ સ્વાઈન ફ્લૂ વોર્ડમાં સારવાર લઇ રહ્યા છે. જેમાં અમરેલી જિલ્લાના પુરુષ તેમજ જૂનાગઢ અને ધોરાજીની એક એક મહિલા સ્વાઈન ફ્લૂ વોર્ડમાં સારવાર લઇ રહી છે. 3 દર્દીઓના રિપોર્ટ પોઝીટીવ આવતા તંત્ર પણ એલર્ટ થઇ ચૂક્યું છે. ઉલ્લેખનીય છે કે ગત વર્ષે રાજકોટ સિવિલ હોસ્પિટલમાં સૌરાષ્ટ્રભરમાંથી સૌથી વધુ દર્દીઓ સ્વાઇન ફ્લૂ વોર્ડમાં સારવાર લઇ રહ્યા હતા. ત્યારે આ વર્ષે ફરી સ્વાઈન ફ્લુના કેસ આવવાની શરૂઆત થતા તંત્ર એલર્ટ થઇ ગયું છે.